لهستان باش ناظیری‌نین معاوینی یاروسلاو کاچینسکی 2010-جو ایلده دؤورون پرزیدنتی لخ کاچینسکی و حیات یولداشی دا داخیل اولماقلا 96 نفرین هلاک اولدوغو سمولنسکی اوچاق قضاسیندا روسیانی گوناهلاندیریب.
کاچینسکی لهستان-داکی ''Sieci' ژورنالینا وئردیگی آچیقلامادا "سمولنسکین هوجوم اولدوغونا شوبهه ائتمیرم. بو قراری کرملین وئریب" ادعاسینی ایره‌لی سوروب.
لهستان باش ناظیری‌نین معاوینی ادعا ائدیب کی، "بیر چوخ اؤلکه‌لر ایللردیر سمولنسک-ده حقیقتن نه باش وئردیگیندن خبرداردیرلار، او واختکی لهستان حکومتی حقیقتی اؤرت-باس‌دیر ائتمک اوچون اصولا ال آتیب و روسیا ایله قورخولو اوزلاشما الده ائدیب".
خاطیرلاداق کی، دؤورون لهستان پرزیدنتی کاچینسکی و حیات یولداشی دا داخیل اولماقلا 96 نفری داشییان "توپولو 154" تیپ‌لی طیاره 2010-جو ایل آوریلین 10-دا استالین دؤورونده تقریباً 22 مین لهستان-لی‌نین اؤلدورولدوگو "کاتین" قیرغینی‌نین آنیم مراسیمینده ایشتیراک ائتمک اوچون روسیانین اسمولنسک  هاوا لیمانینا ائنیش ائدرکن مئشه‌لیک اراضییه دوشموش، طیاره‌ده اولان‌لارین هامیسی اؤلموشدو.
